CELEX: 32022R0981
Language: ro
Date: 2022-06-23 00:00:00
Title: Regulamentul de punere în aplicare (UE) 2022/981 al Comisiei din 23 iunie 2022 de modificare a Regulamentului de punere în aplicare (UE) 2021/546 de instituire a unei taxe antidumping definitive și de percepere definitivă a taxei provizorii instituite la importurile de extrudate din aluminiu originare din Republica Populară Chineză

24.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 167/93
               
            
         REGULAMENTUL DE PUNERE ÎN APLICARE (UE) 2022/981 AL COMISIEI
         din 23 iunie 2022
         de modificare a Regulamentului de punere în aplicare (UE) 2021/546 de instituire a unei taxe antidumping definitive și de percepere definitivă a taxei provizorii instituite la importurile de extrudate din aluminiu originare din Republica Populară Chineză
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1), în special articolul 14 alineatul (1),
         întrucât:
         
                     (1)
                  
                  
                     Importurile de extrudate din aluminiu originare din Republica Populară Chineză fac obiectul unor taxe antidumping definitive instituite prin Regulamentul de punere în aplicare (UE) 2021/546 al Comisiei (2).
                  
               
                     (2)
                  
                  
                     Guangdong Huachang Aluminium Factory Co., Ltd., cod adițional TARIC (3) C575, o societate supusă unui nivel al taxei antidumping de 22,1 % pentru producătorii cooperanți neincluși în eșantion, a informat Comisia la 9 iunie 2021 (denumită în continuare „data cererii”) că și-a schimbat denumirea în Guangdong Huachang Group Co., Ltd.
                  
               
                     (3)
                  
                  
                     Societatea a solicitat Comisiei să confirme că schimbarea denumirii nu afectează dreptul societății de a beneficia de taxa antidumping care îi era aplicată sub denumirea sa anterioară.
                  
               
                     (4)
                  
                  
                     Comisia a examinat informațiile furnizate și a concluzionat că schimbarea denumirii a fost înregistrată în mod corespunzător la autoritățile competente și nu a avut ca rezultat nicio nouă relație cu alte grupuri de societăți care nu au fost investigate de Comisie.
                  
               
                     (5)
                  
                  
                     În consecință, această schimbare a denumirii nu afectează constatările din Regulamentul de punere în aplicare (UE) 2021/546 și, în special, nivelul taxei antidumping aplicabil.
                  
               
                     (6)
                  
                  
                     Elementele de probă din dosar au confirmat, de asemenea, că schimbarea denumirii este aplicabilă începând cu 26 aprilie 2021, data la care Administrația pentru reglementarea pieței din Foshan Nanhai a aprobat schimbarea denumirii.
                  
               
                     (7)
                  
                  
                     Având în vedere aspectele prezentate în considerentele de mai sus, Comisia a estimat că este adecvat să modifice Regulamentul de punere în aplicare (UE) 2021/546 pentru a reflecta schimbarea denumirii societății căreia i-a fost atribuit anterior codul adițional TARIC C575. Prin urmare, schimbarea denumirii trebuie să intre în vigoare de la data cererii, și anume 9 iunie 2021.
                  
               
                     (8)
                  
                  
                     Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din Regulamentul (UE) 2016/1036,
                  
               ADOPTĂ PREZENTUL REGULAMENT:
         
            Articolul 1
            
               (1)   Anexa la Regulamentul de punere în aplicare (UE) 2021/546 al Comisiei se modifică după cum urmează:
               
                  
                              „Guangdong Huachang Aluminium Factory Co., Ltd.
                           
                           
                              C575”
                           
                        
               se înlocuiește cu:
               
                  
                              „Guangdong Huachang Group Co., Ltd.
                           
                           
                              C575”
                           
                        
            
            
               (2)   Codul adițional TARIC C575 atribuit anterior Guangdong Huachang Aluminium Factory Co., Ltd. se aplică Guangdong Huachang Group Co., Ltd. începând cu 9 iunie 2021.
            
            
               (3)   Orice taxă definitivă plătită pentru importurile de produse fabricate de Guangdong Huachang Group Co., Ltd. în plus față de taxa antidumping stabilită la articolul 1 alineatul (2) din Regulamentul de punere în aplicare (UE) 2021/546 în ceea ce privește Guangdong Huachang Aluminium Factory Co., Ltd. se rambursează sau se remite în conformitate cu legislația vamală aplicabilă.
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 iunie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 176, 30.6.2016, p. 21.
         
            (2)  Regulamentul de punere în aplicare (UE) 2021/546 al Comisiei din 29 martie 2021 de instituire a unei taxe antidumping definitive și de percepere definitivă a taxei provizorii instituite la importurile de extrudate din aluminiu originare din Republica Populară Chineză (JO L 109, 30.3.2021, p. 1).
         
            (3)  Tariful Integrat al Uniunii Europene.